CELEX: 
Language: et
Date: 2009-09-26 00:00:00
Title: 2009/671/EÜ: Euroopa Parlamendi otsus, 23. aprill 2009 , Euroopa Ülesehitusameti 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa Ülesehitusameti 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/176
            
         
      EUROOPA PARLAMENDI OTSUS,
   
   23. aprill 2009,
   Euroopa Ülesehitusameti 2007. aasta eelarve täitmisele heakskiidu andmise kohta
   (2009/671/EÜ)
   EUROOPA PARLAMENT,
   
               —
            
            
               võttes arvesse Euroopa Ülesehitusameti 2007. rahandusaasta lõplikke raamatupidamise aastaaruandeid (1);
            
         
               —
            
            
               võttes arvesse kontrollikoja aruannet Euroopa Ülesehitusameti 2007. eelarveaasta lõpliku raamatupidamise aastaaruande kohta koos ameti vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse nõukogu 5. detsembri 2000. aasta määrust (EÜ) nr 2667/2000 Euroopa Ülesehitusameti kohta, (4) eriti selle artiklit 8;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0169/2009);
            
         
               1.
            
            
               annab heakskiidu Euroopa Ülesehitusameti direktori tegevusele ameti 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Ülesehitusameti direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT C 278, 31.10.2008, lk 13.
   
      (2)  ELT C 311, 5.12.2008, lk 42.
   
      (3)  EÜT L 248, 16.9.2002, lk 1.
   
      (4)  EÜT L 306, 7.12.2000, lk 7.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Ülesehitusameti 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Ülesehitusameti 2007. rahandusaasta lõplikke raamatupidamise aastaaruandeid (1);
               
            
                  —
               
               
                  võttes arvesse kontrollikoja aruannet Euroopa Ülesehitusameti 2007. eelarveaasta lõpliku raamatupidamise aastaaruande kohta koos ameti vastustega (2);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
               
            
                  —
               
               
                  võttes arvesse nõukogu 5. detsembri 2000. aasta määrust (EÜ) nr 2667/2000 Euroopa Ülesehitusameti kohta, (4) eriti selle artiklit 8;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit (A6-0169/2009);
               
            
                  A.
               
               
                  arvestades, et kontrollikoda märkis, et ta sai piisava kindluse 2007. aasta raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 22. aprillil 2008. aastal heakskiidu Euroopa Ülesehitusameti direktori tegevusele ameti 2006. aasta eelarve täitmisel (6);
               
            
                  1.
               
               
                  märgib positiivselt, et nagu ka seoses 2006. aasta eelarvega, pidas kontrollikoda ameti eelarve täitmist rahuldavaks;
               
            
                  2.
               
               
                  tuletab meelde, et ameti volitused lõppesid 31. detsembril 2008;
               
            
                  3.
               
               
                  on näinud arvukaid tõendeid selle kohta, et ametil olid süsteemid (logistilised, IT-süsteemid jne), mille abil ta sai anda konfliktijärgsetes olukordades kiiresti olulist toetust, ning sellele lisaks ka tõendatud teadmised ja oskusteave kavandada ja edastada kvaliteetset toetust, millel oli tegelik mõju;
               
            
                  4.
               
               
                  peab kahetsusväärseks asjaolu, et komisjon ei järginud 2005. ja 2006. aasta eelarvete täitmisele heakskiidu andmise resolutsioone, milles paluti pikendada ameti 2008. aastal lõppenud tegevust, ning on mures sellest tuleneva ohu pärast, et EL võib kaotada palju teadmisi, mida amet oli viimase kaheksa aasta jooksul kogunud;
               
            2006. aasta eelarve täitmisele heakskiidu andmise menetluse järelmeetmed
      
                  5.
               
               
                  tuletab meelde, et komisjoni tegevusele 2006. aasta eelarve täitmisel heakskiidu andmist käsitlevas resolutsioonis paluti, et komisjon teavitaks Euroopa Parlamenti regulaarselt ameti tegevuse üleminemisest delegatsioonidele;
               
            
                  6.
               
               
                  märgib, et komisjon lubas komisjoni tegevusele 2006. aasta eelarve täitmisel heakskiidu andmise menetluse järel esitatud dokumendi punktides 201 ja 203 hoida Euroopa Parlamenti kursis ameti tegevuse üleminemisega delegatsioonidele ja ameti sulgemise eri etappidega (7);
               
            
                  7.
               
               
                  märgib, et komisjon tegi komisjoni tegevusele 2006. aasta eelarve täitmisel heakskiidu andmise menetluse järelmeetmetega seoses avalduse, mille kohaselt amet lõpetab põhitegevuse 2008. aasta septembri lõpuks; ametil on tegevuse lõpetamiseks vajalike haldustoimingute tegemiseks kolm kuud, 2008. aasta oktoobrist detsembrini, ning komisjoniga seotud lõpetamisega tegelev üksus korraldab 2009. aastal järelejäänud haldustoimingud mõnekuulise piiratud ajavahemiku jooksul;
               
            
                  8.
               
               
                  märgib, et komisjon saatis eelarvekontrollikomisjoni esimehele mitu teadet komisjoni ja ameti vahelise koostöö kohta üleminekuperioodil 2007–2008 (8);
               
            
                  9.
               
               
                  märgib, et komisjon märkis neljandas 7. oktoobri 2008. aasta teates, et esitab lõpliku aruande ameti tegevuse järkjärgulise lõpetamise kohta pärast seda, kui ameti lõplik raamatupidamise aruanne on koostatud ja tegevuse lõpetamisega tegelev üksus on oma töö lõpetanud; ootab seda aruannet huviga;
               
            Ameti tegevuse üleminemisega delegatsioonidele seotud potentsiaalsed riskid
      
                  10.
               
               
                  märgib, et kontrollikoda tuvastas 2007. aasta aruandes seoses ameti ülesannete delegatsioonidele üleminemisega kolm potentsiaalset riski:
                  
                              a)
                           
                           
                              tulenevalt ameti tegevuse mitmeaastasusest jäi osa eelarveassigneeringuid (453 miljonit eurot) kasutamata ning nimetatud maksed tuleb teha pärast 2008. aastat, mis on ühtlasi ameti viimane tegevusaasta;
                           
                        
                              b)
                           
                           
                              komisjoni 11. juuni 2008. aasta selgitav teade toimikute üleandmise kohta ei hõlma ameti bilansi kõiki kandeid;
                           
                        
                              c)
                           
                           
                              komisjon peab ameti mandaadi lõppedes võtma ühtlasi üle 31. detsembri 2007. aasta seisuga bilansis näidatud 180 miljoni euro suuruse kogunenud ülejäägi ja selle haldamise;
                           
                        
            
                  11.
               
               
                  palub, et komisjon teavitaks Euroopa Parlamendi pädevat komisjoni sellest,
                  
                              a)
                           
                           
                              kuidas kasutatakse kasutamata jäänud eelarveassigneeringuid;
                           
                        
                              b)
                           
                           
                              kas amet ja komisjon on sõlminud ameti bilansi kõiki kirjeid hõlmava vastastikuse mõistmise memorandumi või kuidas tagab komisjon muul viisil toimikute täieliku üleandmise ning
                           
                        
                              c)
                           
                           
                              kuidas ta haldab 31. detsembri 2007. aasta seisuga ameti bilansis näidatud 180 miljoni euro suurust kogunenud ülejääki;
                           
                        
            
                  12.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009 resolutsioonile ELi ametite finantsjuhtimise ja -kontrolli kohta (9).
               
            
         (1)  ELT C 278, 31.10.2008, lk 13.
      
         (2)  ELT C 311, 5.12.2008, lk 42.
      
         (3)  EÜT L 248, 16.9.2002, lk 1.
      
         (4)  EÜT L 306, 7.12.2000, lk 7.
      
         (5)  EÜT L 357, 31.12.2002, lk 72.
      
         (6)  ELT L 88, 31.3.2009, lk 150.
      
         (7)  2006. aasta eelarve täitmisele heakskiidu andmise menetluse järelmeetmeid käsitlevale aruandele lisatud komisjoni töödokument (SEK(2008) 2579).
      
         (8)  Teated on üleval eelarvekontrollikomisjoni veebisaidil.
      
         (9)  Vt käesoleva Euroopa Liidu Teataja lk 206.